רועי עוז-פרבשטיין

רועי עוז-פרבשטיין (נולד ב-17 בספטמבר 1975) הוא במאי, תסריטאי ועורך טלוויזיה ישראלי. בהיותו הבמאי והעורך הראשי של התוכנית "האח הגדול", הוא מעניק את קולו לדמות "האח הגדול" בזכיינית רשת 13.

ביוגרפיה
עוז-פרבשטיין נולד בשם רועי עוז ברמת השרון לאב שעלה מטורקיה ולאם צברית. לאחר שירותו הצבאי, למד משחק בבית צבי.

בשנת 2004 ערך את תוכנית הטלוויזיה "דייט לסטרייט". לאחר מכן ערך את התוכניות "השגריר" ו"בעירום מלא". ב-2009 ערך את "התבורי'ס" בערוץ 24 ואת הגרסאות הישראליות של "פרויקט מסלול" ו"אמא מחליפה". היה מעורכי התוכנית "סופר נני" ותוכנית ההיכרויות "שלוש" בשידורי קשת.

ערך את העונה הרביעית של "היפה והחנון" וגם השתתף בפיתוח משימות ורעיונות לתוכנית.

ערך וביים את שתי העונות הראשונות של התוכנית "מהפכה במטבח".

מאז שנת 2017 הוא עורך את "דה וויס", "משחקי השף", ו"משחקי השף קונדיטור".

בשנת 2008 החל לערוך ולביים את העונה הראשונה של התוכנית "האח הגדול" בערוץ 2 בזכיינית קשת. לאחר שבועיים הוחלף בעורך יורם זק. בשנת 2018, לאחר שהתוכנית עברה לידיי הזכיינית רשת 13, בתחילתה של העונה התשיעית שימשה רווית ליאור-מנדל כעורכת הראשית וכבמאית במשך כשבועיים, והיא הוחלפה בעוז-פרבשטיין, ומאז הוא משמש כעורך הראשי וכבמאי התוכנית עד היום.

בין היתר, הוא משמש גם כמרצה לתקשורת במכללת ספיר במסלול ללימודי טלוויזיה.

חיים אישיים
הוא בזוגיות עם ערן פרבשטיין, ולהם שני ילדים מהליכים פונדקאיים בהודו ובנפאל.

קישורים חיצוניים



 תכירו את רועי עוז הקול מאחורי האח הגדול ביישום טיקטוק

הערות שוליים

קטגוריה:תסריטאי טלוויזיה ישראלים
קטגוריה:אנשי תקשורת להט"בים ישראלים
קטגוריה:במאים ישראלים
קטגוריה:סגל רשת
קטגוריה:בוגרי תיכון אלון (רמת השרון)
קטגוריה:בוגרי בית צבי
קטגוריה:ישראלים שנולדו ב-1975